**Ghid pentru pregătirea dosarului de stagiar/titular al Uniunii Artiștilor Plastici din România**

Pentru păstrarea documentelor specificate în cererea de primire (titularizare) se va folosi un dosar cu șină format A4 din plastic (nu dosar plic sau file prinse cu o agrafă).

Prima filă va fi – Cererea – completată digital sau scrisă de mână cu majuscule (inclusiv adresa de email);

Urmează în ordine documentele specificate în cerere:

* Fișa personală – aceast ține loc de CV, insistăm să completați acest formular nu să atașați un CV profesional;
* 2 Recomandări primite de la profesori din cadrul instituției de artă pe care ați absolvit-o sau de la 2 membri titulari ai UAP din România – completată digital sau scrisă de mână;
* Copia diplomei de absolvire a studiilor superioare din domeniul artelor plastice sau asimilate (arhitectură, design industrial, seminar, etc) sau după caz a adeverinței de absolvire;
* Copia documentului de plată a taxei de înscriere – chitanță sau virament bancar după caz;
* Copia color a actului de identitate (C.I., B.I., etc) tot pe această pagină se va lipi (nu capsa) fotografia portret format ¾;
* Portofoliu de lucrări, copii color format A4 (o imagine pe pagină, nu colaje) ale lucrărilor personale, numărul acestora este specificat în regulament pentru fiecare specializare în parte (APRR – artă plastică religioasă și restaurare, Arte decorative, Critică, Design, Grafică, Grafică publicitară, Multimedia – foto, video, Pictură, Scenografie, Sculptură).

Menționăm în mod specia să nu atașați la protofoliu: copii de afișe, diplome, premii, sau orice alte documente pe care le considerați reprezentative, deoarece Comisia Națională pentru Primiri și Titularizări în UAP din România evaluează doar activitatea profesională a fiecărui candidat.

Toate aceste manifestări și distincții le veți enumera în cadrul fișei personale la categoria la care se încadrează.

După ce dosarul a fost completat cu documentele enumerate mai sus, acesta se va scana și înregistra pe un mediu de stocare la alegere (CD, DVD, microSD, Stik USB, etc) și se va atașa la dosarul fizic.

Înscrierea în cadrul organizației noastre este disponibilă doar absolvenților de studii superioare de artă, deoarece suntem o organizație profesională.